Grundidee Theater Pfila 2015

Die Geschichte von Noah wird aus der Sicht der Tiere erzählt. Die Tiere stehen vor der Entscheidung, ob sie in die Arche gehen wollen. Sie fragen sich ob die Geschichte von Noah stimmt und wohin die Arche geht. Jedes Tier hat seine eigenen Charakterzüge, die im Theater offensichtlich werden.

Die Arche steht als Bild für unser geistliches Leben und für die Entscheidung ob wir zu Jesus gehören wollen oder nicht. Es gibt kein Mittelweg, entweder man ist auf der Arche oder man bleibt an Land. Die Entscheidung ist schwierig und man muss davon überzeugt sein. Denn es braucht viel Vertrauen und Glauben sein Leben in die Hände von einem Kapitän zu legen.

Tiere:

- Kamel, Baltasar: ruhiger und gemütlicher Zeitgenosse, behält auch in chaotischen Situationen den Überblick und das Ziel in den Augen, lieb, freundlich & hilfsbereit

glaubt Noah und will, dass alle auf die Arche kommen

- Huhn, Daisy: ängstlich und nervös, sehr leicht zu beeinflussen, naiv, hat keine eigene Meinung zu Noah und seinem Schiff, freundlich zu den anderen Tieren, sorgt sich um das Wohl der Anderen

- Pferd, Geronimo: eitel und sehr sportlich, trainiert für eine grosse Springpferd-Karriere, leicht arrogant und egoistisch, findet Noahs Idee blöd und nur eine Zeitverschwendung

- Affen, Trix & Trax: streitsüchtig, hyperaktiv, fies und hinterlistig, aber klug und geschickt

glaubt Noah, will aber als einziger auf die Arche kommen, befürchtet mit zu vielen anderen Tieren wird es auf der Arche zu eng

Roter Faden:

Samstag: Noah baut an seinem Schiff, die Tiere haben gehört dass Gott die Welt mit einer grossen Sintflut bestrafen will, Diskussion was sie an Bord erwartet, wohin das Schiff geht,

sie beobachten die Arbeiten am Schiff

Sonntag: die Tiere sind auf dem Schiff und treiben umher, Langeweile auf dem Schiff, fragen sich was mit den anderen Tieren / Menschen passiert ist, besonders an die Zimmermänner die auch an dem Bau der Arche mitgeholfen haben, es aber nicht auf das Schiff geschafft haben

Montag: die Arche ist gestrandet und die Tiere können wieder aussteigen, geniessen die frische Luft / Platz. Sie freuen sich, haben sie die Flut heil überstanden. Sehen Gottes Versprechen als Regenbogen am Himmel, müssen die Welt wieder neu aufbauen

**Theaterskript Pfila**

**Samstagmorgen**

*Kamel tritt auf (langsam)*

K: Ou schön si so viel da, aber passet de uf, dir stöht uf mim beschte Gras!

*Huhn kommt völlig aufgelöst + hyperaufgeregt.*

K: Lueget mau dert chunt scho mini besti Frundin. D Daisy. Was het ächt die wieder? Die isch wider superufgregt. Het sie ächt wider mal e Fädere verlore…

H: Balthasar, Balthasar, hesch ghört, hesch ghört, der Noah, der Noah, er wot es Boot boue es Boot!!

K: Schön für ihn, wot er wieder es Familieusflügli mache?

H: Nei es grosses, es grosses!! Er het gseit es chunt cho rägne, cho rägne!!

K: Ja wie gross de? Und was meinsch du überhoupt mit rägne?

H: Er het gseit, es chiem Wasser vom Himmel, vom Himmel, so Tröpfli vo obe abe, vo obe!! Mir wärde alli stärbe, alli stärbe!! Drum wot iz der Noah… Aaah!!!

*Pferd rennt die beiden fast um.*

K: Ah lueg der Geronimo isch wieder am Ttrainiere. De het doch nümme alli Huf im Stall!

H: Was bildet dä sich eigentlech i, eigentlech i!! Mig so z erschrecke, so z erschrecke!! Mis arme Härz, mis Härz!! Iz wäri no fasch bevor dass i vo Rägetröpfli erschlge wirde, ja erschlage!! Wäg dem eitle Goul gstorbe, fasch gstorbe!!

K: Ah lueg jetzt chunt er scho wieder zrügg.

H: Geronimo!! Geronimo!! Waart!! Waart!! Haaaalt!

P: *rennt auf Platz weiter* Ha ke Zit, mues witer trainiere! *Rennt einfach weiter.*

H: Aber aber es geit doch um dis Läbe, um dis Läbe!!

K: Du hesch mir doch vori no öpis welle säge? Aber dieses Mal bitte ruhig.

H: Äbe er wot es Boot boue, es Schiff!!

K: Ja das weiss ig doch scho…

H: Uf däm Schiff, däm Boot, sölle alli Platz ha, alli!! Also eigentlich nume…

*Die Affen hocken während der ganzen Zeit auf einem Baum und bewerfen ab da Balthasar und Daisy mit Tannenzapfen.*

AM: Heia Trix, Vollträffer!!

AW: Ha doch scho immer gseit, dass ig jedes no so chline nervöse Tier triffe!!

*Die Affen machen einen Handschlag.*

H: Hei, was fallt euch eigentlech i, eigentlech i!! Mig mit Tannezäpfe z bewärfe, z bewärfe!! Ig wäri fasch gstorbe, fasch gstorbe!!

K: Das isch doch alles nume halb so schlimm Daisy. D Trix und der Trax hei das doch nume lustig gmeint.

H: Aber es isch meeega gfährlch gsi, ja gfährlech!! Ig hoffe, der Noah nimmt die beide nid mit uf z Schiff, ja uf z Schiff!!

AM: Pa, was wei mir o ufemne Schiff? Üs gfalts hie.

AW: Und sowiso ufemne Schiff isches sicher meega langwilig!!

AM: Und mit dir wie mir sowiso niene häre!!

K: Nume ruehig. Iz stritet doch nid immer! Chum Daisy mir gö mau zu dem Noah u luege üs das Schiff mal a.

**Theater vor Afrozirkus**

*Daisy und Balthasar kommen herbei (Balti easy, Daisy rennt umher)*

K: Ah lueg jetzt si mir hie bim Boot u mir si di erschte. Es isch ja no gar niemer da…

H: Vilich si ja scho alli igstige, scho igstige!! Aber, aber

K: Eh chum mir rüefe mal em Chef… wie heisst da der Kapitän schowieder? Haddock?

H: Noah dank, Noah!!

K: Also de rüefe mir däm doch mal. Noah!

H: Noah, Noah, Noah, Noah…

*Daisy fängt an Noah überall auf dem Platz zu suchen. Flattert umher.*

*Noah tritt hervor und sieht Balti.*

Noah: Ah schön bisch da da! Hesches gute gfunde? Aber wo si de di andere?

K: Also d Daisy isch irgendwo am umeflattere u di andere hei nid welle cho.

Noah: Dz Schiff isch gli fertig, d Fluet chunt gli! Und jetzt fähle nume no d Tier: Aber wiso hei de die nid welle mitcho, es geit doch um Läbe und Tod!?!

H: Hilfe!! Hilfe!! Ig ha scho e Wassertropfe gspürt, e Wassertropf!! Noah Noah!! Schnall mir müesse ufds Schiff! Uf z Boot!! D Fluet faht a!! D Fluet!!

Noah: Nume nid gsprängt. Dz Schiff isch ja no gar nid fertig…

*Daisy fällt ohnmächtig in die Arme von Balti.*

K: Es isch immer so e Sach mit dem Daisy. Scho ds zwöit Mal disi Wuche!!

Noah: So jetzt müesse mir aber die andere Tier ga sueche. Schüsch chöme mir de würk no ds spät. Ig ha aber eigentlech gar ke Zyt… Mues mis Schiff fertig boue. Aber vilich chöit dir mir hälfe d Tier ds fange?

**Sonntag Tagwache**

*Daisy renn zur Tagwache hyperig durch die Zelte und ruft:*  Es rägnet es es Rägnet!!

Affen: *rennen hinterher* Angsthas, Supehuhen, Morn chunt der Osterhas!!

P: *springt in die Zelte, rennt umher*

K: Jetzt sit mal ruhig!! U strittet doch nid immer. Dir wecket ja aui!! Höret ändlech uf!! Wie alt sit dir eigentlech!!

**Sonntagmorgen Imput**

P: Was mache mir iz da? Z Schiff isch ja no gar nid fertig!! Ig chönt ja no trainiere. Mini Muskle si scho zrüggange!! Ig füele mi ganz schwach.

K: Dini Muskle bringe dir o nüt wed de 20 Meter unter Wasser ligsch!!

AM: Hie isches aber soo langwilig!! Me cha ja nid es mal uf Böim chlätere!!

AW: Mir chöi ja probiere am Giraff der Hals ueche z chlätere!?!

AM: Ou ja!! Das müesse mir de när grad usprobiere!!

H: *Kommt etwas später dazu*  A es isch so schön, so schön, dass dir jetzt alli da sit, ändlech da sit!! Fröiet dir öich o scho alli uf das grosse Schiff?

P: Eigentlech wot ig gar nid druf! Ig muess doch trainiere für die nächsti Perdilade!! Die isch doch scho nächst Jahr z Rosshuse!! Und ig bi schliesslech Titleverteidiger!! Ig ha sowiso e besseri Idee ka. Ig ga eifach ufe höchst Bärg vo ig finde, de ha ig für ueche o no grad es Training und wirde nid seechrank.

H: Was!?! Seechrank, Seechrank!! Isch das tödlech, isch das tödlech?!?

K: Nei Daisy das isch nume halb so schimm. Me mues nume chli chötzle.

AW: Aber ig putze de die Souerei nid !!

AM: Aber für was bisch du de schösch anders da, als zum Putze?

AW: Trax was fallt dir eigentlech i!!? Du weisch ganz genau wie starch mini Rächti isch!!

AM: Isch ja scho guet, ig ergibe mi! Aber wiso rede mir überhoubt über das? Die Fluet chunt doch e nid!! Wo wo söll das Wasser überhoupt cho?

H: Was spinsch! Du Spinsch!! Du hesch hüt am Morge hüt am Morge!! Die Tröpfli o gspürt, o gspürt!!

AM: Ja scho aber die paar wenige Tröpfli überfluete amel nid grad di ganzi Ärde!!

AW: Filich isch das Schiff o nume e Falle vom Noah! Dä wot üs doch nume isperre, dass är uf der lange Fahrt de o sicher immer gnue z Ässe het!! Dä wot üs schlachtä!!

H: *ganz langsam und ruhig* Da dra ha ig gar ndi dänkt, dra dänkt. *Fällt wieder rückwärts in Baltis Arme.*

K: Ach chömet dir wüsst doch das si es schwachs Härz het! Aber so ha ig das no gar nid überleit. Aber wiso nimmt der Noah so viel Tier mit wome gar nid cha ässe? Zum Bispiel du. Bi dir isch doch sowiso nüt dranne! *Zeigt auf Geronimo.*

P: Geiz no!! Us mir chönt me de ganz feini Lassagne mache!!

AW: Aber was wäri de we d Fluet würk würdi cho und alli Bärge under Wasser wäre? De wäri z Schiff ja würk üsi einzigi Rettig!! Und de söti mes doch glich fasch probiere.

P: Ja, filich isch das mit em Bärg glich ke so gueti Idee. Ig ga mal der Noah ga frage wies so mit emne Loufband uf em Schiff würdi usgse.

AM: Wart de chöme mir o no grad mit. Mir müesse üs no amälde!

AW: und de chöi mir o no grad luege, wie wit dass z Schiff fangs isch.

AM: Chömet dir o grad mit?

**Sonntagnachmittag**

*Die Tiere sind auf dem Boot*

P: Ah, der Noah het z Loufband glich vergässe…

AM: U d Giraffe hei ou nid würklech fröid, weme ihne der Hals ueche chläteret.

H: Me findet ou kes ruhigs Plätzli, es Plätzli, zum Eier lege, findet me ou niene, niene!!

K: He sit doch froh, dass dir no läbet!! So lang schwimme mögtisch nid esmal du Geronimo.

P: Jaja hesch scho rächt. Wenigstens isch mini Stuete no e hübschi.

AM: Ja dini gseht us wie es Kamel!!

K: Wenigstens macht sie sich nid zum Aff!!

AW: He ig bi de imfall o no da!!

H: Mi Güggel, mi Güggel het gseit, der Noah, der Noah heig hüt Nami öpis für üs vorbereitet!! Für üs, für üs!!

P: Hoffentlech chli öpis sportlechs! Ig gspüre jedes Gramm Fett wo meh a mi Körper chunt!! Mini Stute het mir scho gseit, ig heigi langsam e normali Figur! E normali!!

K: Hei, heit dir iz die chline Müss ou grad ghört? Si ehi gseit, mir söue üs jetze äntlech für die verschidene WS itrage!!

**Sonntagabend**

*Die Tiere sind auf dem Schiff. Geronimo hat die Seekrankheit und übergibt sich.*

P: Uu mir isch sooo schlächt!!

AW: De gang schnäll zur Reeling!!

AM: Aber pass de uf, dass du nid drüber gheisch!! Der Rettigsring isch no nid erfunde!!

H: U du hesch gseit, die Seepest sigi nid tödlech, nid tödlech!! U derbi gseht dä scho tödlecher als Tod us!! Ja Tödlecher!!

AM: Meinsch nid töterer als Tod?

AW: oder isches am meischte Tod!?!

K: Eh, dä überläbt das scho! Isch nume chli es Wehlidigs…

P: Nume wäg dere blöde Chrankheit hani nid dörfe vorus ga ds Land go sueche!! I wär scho lang wieder zrügg. Ke Ahnig, was die lahmi Tube so lang macht!!

AW: Was isch ächt mit au üsne Fründe worde?

AM: Lueg doch mal ache, was sou scho us däne si?

P: Die si doch aui uf di höchste Berge gflüchtet!!

K: Wo geshsch du no irgendwo Bärge?

H: aber de si die ja alli gstorbe!!

AW: Eigentlech wäre vielli so nach am Schiff gsi, es paar heis ja sogar gseh!!

AM: aber si heis glich verpasst und iz si si alli und am Meeresgrund und si no töterer als üse Geronimo.

K: irgendwie düe si mir leid. Aber ig bi glich froh, das mirs uf z Schiff gschaft hei. So heis wenigstens mir überläbt.

**Montagmorgen Tagwache**

*Alle singen vor den Zelten „die Affen rasen durch den Wald“*

**Montagmorgen Imput**

*Die Tiere sind froh, dass sie die Fahrt gut überstanden haben, nur Geronimo fehlt.*

AM: Wo isch eigentlech der Geronimo?

AW: Daä ligt gloubs immer no mit sim Grippli im Schiff.

AM: Eh, dass isch doch nume e Simulant!! Chum de müesse mir go hole.

*Alle gehen zum Schiff.*

AW: Geronimo altes Haus! I ha de dänkt, du bisch dererscht, wo a Land geit. Aber du ligsch ja immer no im Böötli!!

AM: So stand iz uf!!

P: Nei läht mi in Rueh!! Die Wälle wie eifach nid ufhäre!! Alles dräit sech!!

AW: Was für Wälle? Mir si scho lang a Land!!

P: Was Land ?? *steht auf und rennt umher.*

H: Aaah!! Jetzt faht das wieder a!! Wieder a!!

*Noah tritt auf.*

P: Noah du alte Matros!! Du hesch üs alli grettet!! Dank dir chani wieder miner Huf schwinge!!

*Noah wird ghüfelet*

K: Du aber Noah, jetzt muesch mir glich säge wie du das gmacht hesch? Wie hesch du die Sintfluet gseh cho und wie hesch du das riese Schiff chönne boue?!?

Noah: Gott het mir der Uftrag gä und ig ha ne usgfüert. Er het mir ds Wüsse , d Chraft und ou ds Glinge gschänkt.

H: Hlife! Hilfe!! Der Himmel, der Himmel!! Was si das für Farbe!! So violett, gelb, rot!! Alles am Himmel, ja am Himmel!!

Noah: Das isch ä Rägeboge und isch e Bund mit üs Mönsche, dass Gott nie meh e Sintfluet über die Erde laht lacho.

H: Ah so schön, so schön!!

**Lagerabschluss**

Noah gibt den Auftrag an die Kinder + Tiere weiter.